
### RĪGAS DAUGAVGRĪVAS VIDUSSKOLA

Parādes iela 5C, Rīga, LV-1016, tālrunis 67432168, fakss 67430210,e-pasts rdvs@riga.lv

IEKŠĒJIE NOTEIKUMI

Rīgā

|  |  |
| --- | --- |
| 2020.gada 26.augustā | Nr.VSD-20-47-nts |

|  |
| --- |
| **Piesardzības pasākumu īstenošanas un epidemioloģiskās drošības un higiēnas prasību ievērošanas Covid-19 infekcijas izplatības ierobežošanai kārtība** |

Izdoti saskaņā ar Ministru kabineta 2020.gada 9.jūnija noteikumu

 Nr.360 “Epidemioloģiskās drošības pasākumi Covid-19 infekcijas

 izplatības ierobežošanai” 26.1. apakšpunktu

*(turpmāk – MK noteikumi Nr. 360*)

**1. Vispārīgie jautājumi**

1. Noteikumi (turpmāk – kārtība) nosaka kārtību, kādā organizē izglītības procesu *Rīgas Daugavgrīvas vidusskola* (turpmāk – izglītības iestāde) un ievēro piesardzības pasākumus Covid-19 infekcijas izplatības laikā, īstenojot informēšanas, distances ievērošanas, higiēnas un personas veselības stāvokļa uzraudzības pamatprincipus un no tiem izrietošo prasību ievērošanu, *tai skaitā par izglītojamo un citu apmeklētāju plūsmas organizēšanu un kontroli, koplietošanas telpu izmantošanu, ēdināšanas organizēšanu.*
2. Kārtība ir saistoša izglītojamajiem, nodarbinātajiem (pedagogi, atbalsta personāls, administrācija, kā arī praktikanti izglītības iestādē) un citām personām, kuras var būt vai ir tieši saistītas ar izglītības iestādes ikdienas darbu, lai ievērotu noteiktos piesardzības pasākumus Covid-19 infekcijas izplatības laikā.
3. Izglītojamo vecāki vai izglītojamo likumisko pārstāvju (turpmāk – vecāki) un citu izglītības iestādei nepiederošo personu uzturēšanos izglītības iestādē nosaka iekšējie noteikumi par kārtību, kādā izglītojamo vecāki un citas personas uzturas izglītības iestādē.
4. Covid-19 infekcijas izplatības novēršanas pamatprincipu ievērošanai izglītības iestādē direktors ar rīkojumu nosaka atbildīgās personas par informēšanu, distancēšanās ievērošanu, higiēnas prasību nodrošināšanu un ievērošanu un izglītojamo un darbinieku veselības stāvokļa uzraudzību un ievērošanu, kā arī citas atbildīgās personas pēc nepieciešamības.
5. Izglītības iestāde publicē informatīvos materiālus izglītības iestādes tīmekļvietnē, kā arī nodrošina informatīvo materiālu izvietošanu izglītības iestādes informatīvajos stendos, mācību kabinetos, laboratorijās un koplietošanas telpās, un regulāru informācijas aktualizēšanu atbilstoši epidemioloģiskajai situācijai.
6. Kārtība nosaka komunikācijas kanālus (e-pasts, tālrunis, sociālie tīkli, e-platformas) ar izglītojamiem, viņu vecākiem, pedagogiem, gadījumā ja izglītības iestādē notiks pāreja uz attālinātu apmācību.
7. Kārtība izveidota pamatojoties uz Izglītības un zinātnes ministrijas “Ieteikumiem mācību procesa organizēšanai vispārējās un profesionālās izglītības iestādēs, ievērojot epidemioloģisko situāciju Covid-19 laikā”, metodiskos ieteikumus “Vadlīnijas vispārējās un profesionālās izglītības iestādēm attālinātu mācību īstenošanai izglītības iestādē”).” Ieteikumi izglītības iestādēm piesardzības pasākumu īstenošanai Covid-19 infekcijas izplatības ierobežošanai” un Rīgas domes izglītības, kultūras un sporta departamenta vēstule ”Metodiskie ieteikumi Rīgas pašvaldības vispārējās, profesionālās ievirzes sporta, mākslas un mūzikas izglītības iestādēm interešu izglītības programmu īstenošanai Covid-19 infekcijas izplatības ierobežošanai “.

**2. Izglītības procesa organizēšana**

1. Izglītības iestāde, ņemot vērā Izglītības un zinātnes ministrijas ieteikumus “Ieteikumi mācību procesa organizēšanai vispārējās un profesionālās izglītības iestādēs, ievērojot epidemioloģisko situāciju Covid-19 laikā”, izmanto izglītības procesa īstenošanai  *A modelis ( kurā mācības 1.-6. klašu posmā notiek klātienē un kurā mācības 7. – 12.klašu posmā notiek klātienē, ietverot līdz 20% mācību laika ar attālinātā mācību procesa elementiem) vai C modelis( kurā mācības 1.-12. klasē notiek attālināti 100% mācību laika).*
2. Izglītības iestādē izglītības procesā īstenotie modeļi var tikt mainīti atbilstoši epidemioloģiskajai situācijai izglītības iestādē vai valstī.
3. Izglītības process izglītības iestādē tiek nodrošināts atbilstoši izglītības iestādē apstiprinātajam Mācību priekšmetu un mācību stundu plānam *divu nedēļu/ viena mēneša* laikposmam, kurā var tikt veiktas izmaiņas atbilstoši epidemioloģiskajai situācijai izglītības iestādē vai valstī.
4. Mācību priekšmetu stundu saraksts tiek organizēts pēc dubultus stundas vai bloku principa, lai samazinātu izglītojamo pārvietošanās biežumu izglītības iestādes telpās.
5. Izglītības iestāde par izmaiņām Mācību priekšmetu un mācību stundu plānā nekavējoties informē izglītojamos, *nosūtot informāciju elektroniskās skolvadības sistēmā e-klase (turpmāk – e žurnāls).*
6. Visas mācību aktivitātes un pasākumi katrai izglītojamo grupai vai klasei organizēti atsevišķi, iespēju robežās mazinot to izglītojamo skaitu, kas nonāk ciešā kontaktā un iespēju robežās mazina šo grupu vai klašu savstarpējo sastapšanos.
7. Izglītības iestāde plāno mācību norisi sadalot izglītojamo pēc iespējas mazākās grupās (lai mazinātu tuva kontaktā esošo cilvēku skaitu vienā telpā, tai skaitā, pārtraukumu laikā, un veicinātu distances ievērošanu telpās).
8. Klasēm mācības sākas dažādos laikos, atsakoties no vienotiem starpbrīžiem un izvairoties no kabinetu sistēmas, katra klase savā telpā.
9. Kopēji pasākumi zālē, sporta zālē u.c. netiek rīkoti.
10. Ja, izvērtējot riskus, tiek izlemts organizēt kādu pasākumu, tad to dara tā, lai dotu priekšroku pasākumiem, kur iespējams distancēties, un pasākumiem ārpus telpām.
11. Interešu izglītības nodarbības un sporta treniņgrupas pieļaujamas, ja ievēroti MK 09.06.2020. noteikumu Nr. 360, 31.2 punktā noteiktās prasības.
12. Piešķirto stundu apmērā interešu izglītības pedagogs var organizēt darbu ar pilnu izglītojamo grupu, dalot grupu apakšgrupās, individuāli.
13. Mācību priekšmetu un interešu izglītības pedagogi, sporta treneri kontrolē:
	1. precīzu un regulāru izglītojamo apmeklējumu un interešu izglītības nodarbību uzskaiti;
	2. izglītojamo parakstīšanos instruktāžu žurnālos par iepazīšanos ar izglītības iestādē izstrādātajiem piesardzības pasākumiem.
14. Organizējot izglītojamo ekskursijas izglītības iestāde iespēju robežās plāno transporta piepildījumu, un pārvadājumus organizē tā, lai transportā izglītojamajiem būtu iespējams ievērot distancēšanos, kā arī ņem vērā izglītības iestādes pastāvošo izglītojamo plūsmu plānojamu, lai mazinātu to izglītojamo skaitu, kas nonāk ciešā kontaktā un iespēju robežās mazina šo grupu vai klašu savstarpējo sastapšanos.

**3. Informēšana un attiecīgi piesardzības pasākumi**

1. Lai nepieļautu Covid-19 infekcijas izplatīšanos, izglītības iestādes izglītojamie un izglītības iestādes darbinieki tiek informēti par:
	1. nepieciešamību sekot savam veselības stāvoklim;
	2. nepieciešamību nekavējoties informēt izglītības iestādes atbildīgās personas, ja darbiniekam vai izglītojamajam konstatēta inficēšanas ar Covid-19;
	3. nepieciešamību izglītības iestādes atbildīgajai personai, kura saņēmusi informāciju no izglītojamā vai darbinieka par inficēšanos ar Covid-19, nekavējoties informēt par to izglītības iestādes direktoru.
2. Izglītības iestādē, pie ieejas, koplietošanas telpās un mācību kabinetos, ir izvietoti informatīvi brīdinājumi, ka izglītības iestādē netiek pieļauta personu ar elpceļu infekcijas slimību pazīmēm klātbūtne, par divu metru distances ievērošanu, pareizas roku higiēnas un respiratorās higiēnas nosacījumiem, par rīcību gadījumā, ja izglītojamais jūtas slikti un ir parādījušies Covid-19 infekcijai raksturīgie simptomi.
3. Izglītības iestādē izglītojamo un darbinieku informēšanai tiek izmantoti izglītības iestādes informatīvie un e-resursi, kur darbiniekiem, vecākiem un izglītojamajiem pieejama informācija par izglītojamo plūsmas organizēšanu un kontroli, saziņas iespējām ar izglītības iestādes administrāciju:
	1. izglītojamo un darbinieku e-pasta adreses;
	2. *elektroniskās skolvadības sistēmā e-žurnāls;*
	3. ZOOM un Microsoft Teams e-platformas;
	4. izglītības iestādes tīmekļvietne [www.rdvs.lv](http://www.rdvs.lv).
4. Izglītojamo, vecāku un darbinieku pienākums ir informēt izglītības iestādes administrāciju, ja izglītojamajam, viņa ģimenes locekļiem vai darbiniekam konstatēta inficēšanās ar Covid-19 pa tālruni**: 67432168** (lietvedības pārzinis un medmāsa), **67431152** (direktores vietnieki), **67430785** (ēkas dežurants).
5. Izglītības iestāde informē darbiniekus un izglītojamos par mobilās lietotnes kontaktpersonu noteikšanai un informēšanai „Apturi Covid” izmantošanas iespējām (*Latvijā ir pieejama mobilā lietotne kontaktpersonu noteikšanai un informēšanai “Apturi Covid”, kas dod iespēju ikvienam pēc iespējas ātrāk atklāt inficēšanas riskus, ja bijis ciešs kontakts ar Covid-19 pacientu un pēc iespējas ātrāk pieņemt lēmumu par laboratorisko izmeklēšanu un pašizolēšanos, kā arī iegūt rekomendācijas un informāciju tālākai* *rīcībai. Detalizētu informāciju par lietotni var iegūt, kā arī to var ērti lejuplādēt, apmeklējot mājaslapu https://www.apturicovid.lv).*

**4. Distancēšanās prasību ievērošana**

1. Izglītības iestādes telpās un teritorijā izglītojamie un izglītības iestādes darbinieki ir atbildīgi par savstarpējās distances ievērošanu, īpaši situācijās, kad koplietošanas telpās uzturas vairāku klašu izglītojamie.
2. Izglītojamiem un visiem darbiniekiem distancēšanās obligāta, ierodoties Izglītības iestādē, ejot līdz klasei, pie garderobes, dodoties uz ēdnīcu, sporta zāli.
3. Klase, pagarinātās grupas vai interešu nodarbības grupas uztveras, kā vienu kopu, kura kopīgi mācās, sporto, ēd, pārvietojas skolā; starp klasēm un grupām obligātā distancēšanās ievērošana, vienas klases ietvaros distancēšanās nav jāievēro.
4. Izglītojamo pārvietošanos no viena mācību kabineta uz citu pārrauga un organizē mācību priekšmetu pedagogi, pārliecinoties, vai izglītības iestādes koplietošanas telpās, piemēram, gaiteņos jau neuzturas kāda cita klase. Pārvietojas no viena mācību kabineta uz citu, ievērojot savstarpējās distancēšanās prasības.
5. Izglītības iestādes iekštelpās tiek izvietotas norādes par kustības virzieniem, lai samazinātu izglītojamo drūzmēšanās risku.
6. Mācību stundu starplaikos izglītojamie uzturas izglītības iestādes teritorijā, ievērojot savstarpējās distancēšanās prasības, katrai klasei noteikts savs gaitenis pastaigām.
7. Lai novērstu izglītojamo drūzmēšanos, starpbrīžu laikā izglītības iestādes gaiteņos tiek organizētas pedagogu dežūras vai citu atbildīgo darbinieku dežūras, kuru pienākums sekot izglītojamo pareizai dezinfekcijas līdzekļu izmantošanai.
8. Izglītojamo plūsma ienākšanai izglītības iestādē vienlaikus tiek organizēta pa izglītības iestādes ieejām, nosakot ar skolas direktora rīkojumu konkrētas ieejas katrai klasei un atbildīgos izglītības iestādes darbiniekus, kuri uzrauga distancēšanās prasību ievērošanu.
9. Izglītības iestādes ēdnīcā izglītojamo uzturēšanās tiek pieļauta tikai pusdienu starpbrīža laikā pēc speciāla grafika, apstiprināta ar skolas direktora rīkojumu, katra klase pusdieno pie atsevišķa galda.
10. Ēdnīcā starp galdiem (ja izglītojamo katra klase ir pie viena galda) vai starp klasēm tiek nodrošināta 2 m distance.
11. Koplietošanas telpu (garderobes, ēdamzāles, bibliotēkas u.c.) apmeklēšanai tiek noteikti grafiki klasēm, lai mazinātu iespēju drūzmēties vai krustoties grupām.
12. Klases ievēro par 2m distances pie garderobes, ēdnīcā, tualetē un citus distancēšanās nosacījumus, kuri pieņemti skolā (piemēram, tualetē vienlaicīgi var atrasties ne vairāk par 3 personām, tehniskie darbinieki to regulē).
13. Izglītojamo pārģērbšanās uz sporta stundām tiek organizēta sporta zāles telpās atbilstoši sporta pedagoga norādēm, lai iespēju robežās nodrošinātu dažādu klašu izglītojamo savstarpējo distancēšanos.
14. Iekštelpās interešu grupai pieļaujamas divas nodarbības pēc kārtas bez pārtraukuma, pārtraukuma laikā nodrošina telpu vēdināšana vismaz 15 minūtes.
15. Nodarbībā (treniņā) piedalās tikai viena grupa; (var nodarboties vairākas grupas vienlaikus, ievērojot MK9.06.2020. noteikumu Nr. 360. 31.2.punktā noteikto prasību, nodrošināt vienai personai ne mazāk kā 4 m² norises vietas platību).
16. Koru, ansambļu un citās ar dziedāšanu saistītās nodarbībās ievēro 2 m distanci.
17. Pedagogi, pēc iespējas, mazina izglītojamo vairākkārtēju došanos ārpus Iestādes teritorijas dienas ietvaros. Izglītojamie var atstāt izglītības iestādes teritoriju mācību laikā, ja viņiem ir likumiskā pārstāvja parakstīts iesniegums, un izglītojamie un likumiskie pārstāvji uzņemas atbildību par izglītojamo drošību un epidemioloģisko prasību ievērošanu.

**5. Veselības stāvokļa uzraudzības prasības**

1. Izglītības iestādes medmāsa konsultē darbiniekus un vecākus par Covid-19 simptomiem un individuāliem profilakses pasākumiem, skaidro rīcību, ja kādam parādās elpceļu infekcijas simptomi, darbinieku un izglītojamo apmāca lietot aizsardzības līdzekļus.
2. Darbinieki un izglītojamie seko līdzi savam veselības stāvoklim.
3. Izglītojamie ar infekcijas slimības pazīmēm netiek uzņemti izglītības iestādē; izglītības iestādes darbinieki arī nedodas uz izglītības iestādi ar elpceļu infekcijas pazīmēm.
4. Izglītības iestādes medmāsa kopā ar pedagogu identificē dienas 1. mācību stundas laikā skolēnus vai skolas darbiniekus, kam parādās saslimšanas simptomi; temperatūras mērīšana visiem nav obligāta.
5. Izglītības iestāde nodrošināta bezkontakta termometrus ķermeņa t0 mērīšanai un medicīnas māsas darba drošībai; ķermeņa t0 mērīšanai bezkontakta termometri atrodas pie medmāsas, pie sekretāres, direktores vietniekiem un pie ēkas dežurantiem; blakus medmāsas kabinetam ir atsevišķa telpa izolēšanai.
6. Gadījumā, ja izglītojamam ir parādījušies Covid-19 infekcijai raksturīgie simptomi, viņš var pats par to informēt izglītības iestādes medmāsu, *kura sazinās ar izglītojamā likumiskajiem pārstāvjiem, nepieciešamības gadījumos ar ģimenes ārstu.*
7. Gadījumos, ja izglītojamā temperatūra pārsniedz *37* *grādus*, izglītības iestādes medmāsa par to informē izglītojamā likumiskos pārstāvjus, lai vienotos par veidu un laiku, kā izglītojamais nonāks dzīvesvietā veselības stāvokļa novērošanai; līdz tam izglītojamais uzturas atsevišķā telpā.
8. Medmāsa izolē saslimušo atsevišķā telpā, uzvelkot sejas masku, vecāki nogādā izglītojamo mājās un telefoniski kontaktējas ar savu ģimenes ārstu.
9. Gadījumā, ja izglītojamais veselības problēmu dēļ neapmeklē skolu, vecāki par kavējuma iemesliem līdz plkst. 10.00 informē klases audzinātāju. Ja izglītojamais vai vecāki par izglītojamā prombūtni nav informējis skolu, klases audzinātājs noskaidro kavējuma iemeslu līdz plkst.17.00. tajā dienā, kuras laikā izglītojamais neapmeklēja skolu.
10. Gadījumos, ja izglītības iestādes darbinieka temperatūra pārsniedz *37* *grādus*, darbinieks, izvērtējot situāciju, pieņem lēmumu par došanos mājās vai darba turpināšanu, uzņemoties atbildību par to.
11. Izglītības iestādes izglītojamais var atgriezties izglītības iestādē tikai ar ārsta zīmi, darbinieks ar noslēgtu darba nespējas lapu.
12. Ja iestādē kādam darbiniekam vai izglītojamajam tiek konstatēta Covid-19 saslimšana, Rīgas domes Izglītības, kultūras un sporta departaments (turpmāk – RDIKSD) kopā ar skolas vadību, konsultējoties ar Slimību profilakses un kontroles centra ( turpmāk – SPKC), lemj par klases, klašu grupu vai visas skolas slēgšanu, pārejot uz attālināto mācību un darba organizāciju.
13. Par plānotu prombūtni ārpus valsts teritorijas izglītojamie un viņu likumiskie pārstāvji informē izglītības iestādi vismaz 3 dienas pirms došanās ārpus valsts, un uzņemas atbildību par epidemioloģisko noteikumu ievērošanu pēc atgriešanās, piemēram, pašizolējoties un sekojot līdzi veselības stāvoklim.
14. Gadījumā, ja izglītojamais ir bijis Covid-19 skartajās valstīs vai teritorijās vai bijis tiešā kontaktā ar Covid-19 saslimušajiem vai kontaktpersonām, medicīnas māsa sazinās ar izglītojamā vecākiem, lai pārliecinātos, ka izglītojamais ir ievērojis valstī noteiktos pašizolācijas pasākumus un viņam nav novērojami Covid-19 raksturīgie simptomi. Izglītojamam pēc 14 dienu pašizolācijas, atgriežoties no valsts, kur tā noteikta, ārsta izziņa skolā nav jāiesniedz.

**6. Higiēnas prasību ievērošana**

1. Izglītības iestādē ir izvietota pieejama, skaidri salasāma informācija ar atgādinājumu par higiēnu, tai skaitā tualetes telpās (1.pielikums).
2. Lai novērstu inficēšanās risku, izglītības iestāde nodrošina visiem izglītojamajiem, darbiniekiem, pakalpojumu sniedzējiem un citiem iestādes apmeklētājiem iespēju ievērot roku higiēnu.
3. Ienākot izglītības iestādē, izglītojamie un izglītības iestādes darbinieki veic roku dezinfekciju atbilstoši tam ierīkotās vietās, pie katras ieejas izglītības iestādē.
4. Roku dezinfekcijas līdzekļu pieejamība tiek nodrošināta arī izglītības iestādes koplietošanas telpās, ēdnīcā, gaiteņos u.c.
5. Virsdrēbes un ielas apavi tiek atstāti garderobē, ielas apavus ieliek maisiņā, Izglītības iestādē un sportā ģērbtuvē iet tikai ar maiņas apaviem; maiņas apavu vai bahilu lietošana ir obligāta.
6. Pirms ieiešanas sporta zālē tiek veikta roku mazgāšana ar ziepēm vai roku dezinfekcija.
7. Klašu audzinātāji mācību gada pirmajā klases stundā un pēc nepieciešamības veic izglītojamo instruktāžu par drošības pasākumu ievērošanu un skaidro to nepieciešamību inficēšanās risku mazināšanai.
8. Klašu audzinātāji kopā ar skolas medmāsu māca izglītojamos pareizi mazgāt rokas. Informāciju par roku dezinficēšanu, mazgāšanu un respiratoro higiēnu var saņemt no klases audzinātāja, skolas medmāsas, plakātiem izvietotiem skolā, SPKC mājaslapā publicētos ieteikumus: “Roku mazgāšana”; animācijas filma bērniem “Par roku higiēnas ievērošanu” (<https://www.youtube.com/watch?v=vDlFPEoCnRo&feature=youtu.be>).
9. Visiem izglītības iestādes darbiniekiem ir pienākums bieži atgādināt izglītojamiem par roku mazgāšanu un dezinfekciju, ka arī individuālās aizsardzības līdzekļu izmantošanas noteikumus (2.pielikums).
10. Pedagogi skaidro un iespēju robežās mazina rakstāmpiederumu nodošanu no vienas personas citai. Izglītojamie un darbinieki pēc iespējas lieto tikai personīgos rakstāmpiederumus.
11. Pedagogi rūpīgi izvērtē koplietošanas priekšmetus un rotaļlietas grupas telpās un izņem no aprites to, ko nevar regulāri katru dienu pienācīgi mazgāt un dezinficēt.
12. Aizliegts izmantot mīkstās un citas rotaļlietas, kuras nav iespējams mazgāt, kā arī izglītojamie nenes uz Izglītības iestādi rotaļlietas no mājām.
13. Pedagogi iespēju robežās samazina kopīgi lietojamo virsmu un priekšmetu skaitu (t.sk. skārienjutīgie ekrāni, datori/tastatūras/peles u.c.) un vietās, kur tas nav iespējams, (piemēram, datorklases) pastiprināti tīra koplietošanas virsmas.
14. Pēc katras mācību stundas mācību priekšmeta pedagogs organizē telpu vēdināšanu.
15. Izglītības iestādes tehniskie darbinieki regulāri veic telpu uzkopšanu: rūpīgi tīra visas koplietošanas virsmas (durvju rokturus, galdu virsmas, krēslu roku balstus un atbalsta virsmas, virsmas tualetēs, ūdens krānus, skārienjutīgās ierīces), mācību darbā izmantoto koplietošanas mācību līdzekļus, pielietojot dezinfekcijas līdzekļus.
16. Pēc Interešu izglītības nodarbības un sporta treniņgrupas nepieciešams:
	1. dezinficēt saskarsmes virsmas (skapīšu durvis, rokturus, slēdžus, krānus un ģērbtuvēs pēc katras grupas apmeklējuma; ģērbtuvi izvēdina;
	2. nodrošināt dušu telpu mitro uzkopšanu ne retāk kā 2 reizes dienā vai pēc nepieciešamības;
	3. nodrošināt sporta zāles mitro uzkopšanu dienas beigās pēc visām nodarbībām, sporta zāles uzkopšanu ar dezinfekcijas līdzekli reizi nedēļā;
	4. dezinficēt kopējo lietojamo sporta inventāru pēc katras nodarbības (treniņa);
	5. dezinficētais inventārs un lietoto nedezinficēto inventāru uzglābt atsevišķi.
17. Detalizētāka informācija par telpu uzkopšanu pieejama SPKC mājaslapā <https://www.spkc.gov.lv/lv/tirisana-un-dezinfekcija> un Izglītības iestādes telpu kopšanas plāna.
18. Izglītības iestādes direktores vietnieks saimniecības jomā nodrošina tehnisko darbinieku informēšanu par šajā kārtībā noteikto, kā arī par telpu higiēniskās uzkopšanas prasībām un uzkopšanas grafiku, kas veidots saskaņā ar mācību norises laika un telpu plānojumu, kā arī nodrošina nepieciešamo individuālo aizsardzības līdzekļu, dezinfekcijas līdzekļu operatīvu iegādi un izvietošanu koplietošanas telpās.
19. Izglītojamie un izglītības iestādes darbinieki tiek aicināti izmantot arī individuālos aizsardzības līdzekļus: sejas maskas, roku dezinfekcijas līdzekļus u.c. pēc saviem ieskatiem.
20. Darbiniekiem no riska grupas (seniori un cilvēki ar hroniskām slimībām ) iesaka īpašus piesardzības pasākumus: sekot savam veselības stāvoklim, ārstēt hronisko slimību, lai novērstu slimības saasinājumus, ievērot profilakses pasākumus. Viņi un visi tie darbinieki, kuri vēlas, var lietot individuālos aizsardzības līdzekļus; obligāti maskas jālieto tikai slimajiem.
21. Paaugstināta inficēšanās riska gadījumos, atbilstoši epidēmijas situācijai valsti vai izglītības iestādē, visi izglītības darbinieki un izglītojamie lieto medicīniskās sejas maskas vai deguna un mutes aizsegus.
22. Ja izglītības iestādē palielinās Covid-19 inficēšanās risks, iespēju robežās personām, kurām ir paaugstināts Covid-19 infekcijas risks, mazina klātienes laiku Izglītības iestādē (strādā attālināti) un noteiktās situācijās lieto sejas masku vai deguna un mutes aizsegu (elpceļu infekcijas simptomu gadījumā, neparedzamos apstākļos, kad nav iespējams strikti ievērot distancēšanās nosacījumos, ilgstoši, t.i. vairāk kā 15 min. atrodoties telpā, kur uzturas daudz cilvēku un distances ievērošanu nav iespējams nodrošināt vai citādi atrodoties apstākļos, kad ir paaugstināts inficēšanās risks).

**7. Rīcība gadījumos, ja ir aizdomas vai tiek atklāts inficēšanās gadījums**

1. Izglītības iestādē izstrādāts rīcības plāns (3.pielikums), ja, epidemioloģiskā situācija, atbilstoši SPKC sniegtajai informācijai, pašvaldības administratīvajā teritorijā Covid-19 infekcijas izplatības dēļ pasliktinās un, tai skaitā, ir nepieciešams īstenot mācības daļēji vai pilnībā attālināti.
2. Ja izglītojamam ir elpceļu saslimšanas simptomi (iesnas, klepus, sāpes kaklā, elpas trūkums vai paaugstināta temperatūra), viņam klātienes nodarbības apmeklēt nedrīkst. Ja veselības stāvoklis pasliktinās mācību stundas laikā, par to informē pedagogu, dodas uz medicīnas māsas kabinetu, sazinās ar saviem vecākiem vai ģimenes ārstu. Atsākot mācības izglītības iestādē pēc ar elpceļu infekciju saistītiem mācību kavējumiem, izglītības iestādē iesniedz mācību kavējumus attaisnojošu dokumentu (ārsta izsniegta izziņa ar norādi par negatīvu Covid-19 testu).
3. Ja izglītības iestādes darbiniekam, veicot darba pienākumus, parādās akūtas elpceļu infekcijas slimības pazīmes (iesnas, klepus, sāpes kaklā, elpas trūkums vai paaugstināta temperatūra), darbinieka pienākums ir pārtraukt darba pienākumu veikšanu un doties mājās, telefoniski informējot par to administrācijas pārstāvi, kā arī, nekavējoties sazināties ar ģimenes ārstu, lai vienotos par turpmāko ārstēšanas režīmu. Ja ir iespējams kontakts ar citiem cilvēkiem Skolā vai sabiedriskajā transportā, darbinieks lieto sejas masku vai mutes un deguna aizsegu.
4. Ja darbiniekam vai izglītojamam izglītības iestādē ir konstatēti nopietni veselības traucējumi, tiek izsaukts Neatliekamās medicīniskās palīdzības dienests.
5. Ja izglītības iestādes izglītojamajam vai darbiniekam konstatēta inficēšanās ar Covid-19, viņš 24 stundu laikā (tai skaitā sestdienās, svētdienās un svētku dienās) informē izglītības iestādes direktoru vai atbildīgo personu par analīžu apstiprinātu inficēšanos ar Covid-19. Apstiprinātas saslimšanas gadījumā obligāta izolācija un aizliegums apmeklēt izglītības iestādi.
6. Pēc informācijas saņemšanas par darbinieka vai izglītojamā saslimšanu ar Covid-19, izglītības iestādes medmāsa sazinās ar SPKC.
7. Ja kādam no izglītības iestādes izglītojamajiem vai darbiniekiem, pēc saslimšanas ar Covid-19 tiek konstatēta epidemioloģiskā saikne ar izglītības iestādi, izglītības iestādes direktors kopā ar atbildīgo personu seko SPKC sniegtajiem norādījumiem, tai skaitā par karantīnas noteikšanu atsevišķai darbinieku vai izglītojamo grupai, vai visai izglītības iestādei.
8. SPKC nosaka īpašus pretepidēmijas pasākumus atbilstoši konkrētajai situācijai un sniedz individuālas rekomendācijas izglītības iestādes vadībai un iesaistītajām personām.
9. Ja izglītības iestādes rīcībā ir informācija, ka personas maldina par savu veselības stāvokli, slēpj informāciju par saskari ar Covid-19 kontaktpersonām vai inficēšanos ar Covid-19, izglītības iestāde ziņo pašvaldībai un atbildīgajiem dienestiem, lai kopīgi risinātu situāciju.

**8. Mājas karantīnas un izolācijas nosacījumu ievērošana**

1. Izglītojamā vecākiem vai likumiskajiem pārstāvjiem nekavējoties jāinformē klases audzinātāja, administrācija vai medmāsa pa e-pastu vai tālruni, ja izglītojamam vai ģimenes locekļiem konstatēta Covid-19 infekcija vai citu prombūtnes iemeslu.
2. Izglītojamiem un darbiniekiem ir pienākums ievērot pašizolācijas, mājas karantīnas un izolācijas nosacījumus saskaņā ar MK noteikumiem Nr. 360.
3. Ja SPKC ir atzinis par Covid-19 kontaktpersonu izglītojamo vai darbinieku, viņiem nosaka mājas karantīnu 14 dienas pēc pēdējā kontakta ar personu, kam apstiprināta Covid-19 infekcija.
4. Mājas karantīnas laikā izglītojamie vai darbinieki:
	1. uzturas dzīvesvietā vai citā uzturēšanās vietā un ir pieejami saziņai un sadarbībai ar ģimenes ārstu un citām ārstniecības personām;
	2. nepakļauj citas personas inficēšanās riskam, neveido tiešus kontaktus ar citam personām (neuzņem viesus, nedodas privātās vizītēs, uz darbu, sabiedriskām un publiskām vietām un telpām, kur uzturas daudz cilvēku);
	3. ievēro SPKC epidemiologa un ārsta norādījumus;
	4. mājas karantīnu pārtrauc tikai ar ārstējošā ārsta atļauju;
	5. 14 dienas novēro savu veselības stāvokli un divas reizes dienā (no rīta un vakarā) mēra ķermeņa temperatūru un informē ģimenes ārstu, ja parādās kādas akūtas elpceļu infekcijas slimības pazīmes (klepus, paaugstināta ķermeņa temperatūra (drudzis), elpas trūkums).

**9. Kārtība, kādā izglītojamo vecāki un citas personas uzturas izglītības iestādē**

1. Izglītības iestādes darbiniekiem un apmeklētājiem redzamās vietās ir izvietotas skaidri salasāmas norādes – ievērot 2 m distanci no pārējām personām, ja nepieciešams, nodrošina attiecīgu marķējumu uz grīdas.
2. Lai izglītības iestāde īstenotu epidemioloģiskās drošības ievērošanas nosacījumus, izglītības iestādes telpās uzturas tikai izglītojamie un izglītības iestādes darbinieki.
3. Izglītības iestāde organizē izglītojamo pieņemšanu un nodošanu vecākiem vai likumiskajiem pārstāvjiem pie izglītības iestādes ieejas vai teritorijā, veicinot iespēju distancēties, izvieto vizuālas distancēšanās norādes, piemēram, līnijas uz zemes un sienām.
4. Izglītības iestādē ierobežota nepiederošu personu plūsma, saziņai ar izglītības iestādes darbiniekiem izmantojami tālruņi un elektroniskās saziņas rīki.
5. Klātienes kontakti izglītības iestādē organizējami vienīgi iepriekš sazinoties, pēc pieraksta.
6. Ienākot izglītības iestādē apmeklētāju pienākums ir ieverot distanci, veikt roku dezinfekciju un nepieciešamības gadījumos, pēc izglītības iestādes darbinieku norādījumiem, pielieto maskas, veic ķermeņa temperatūras mērījumu, lieto maiņas apavus vai bahilas.
7. Apmeklētāji, ienākot izglītības iestādes telpās, piesakās pie izglītības iestādes dežuranta, kur tiek fiksēts personas vārds, uzvārds, ierašanās mērķis, ierašanās un projām došanās laiks un tālruņa numurs saziņai nepieciešamības gadījumā.
8. Vecāku sapulces klašu audzinātāji organizē tiešsaistē, tikai pēc nepieciešamības klātienē, lietojot aizsardzības līdzekļos, ievērojot noteikumus publiskās vietās.

**10. Noslēguma jautājumi**

1. Kārtība stājas spēkā 2020. gada 1. septembrī.
2. Izglītības iestādes lietvedības pārzinis nodrošina izglītības iestādes darbinieku informēšanu par šajā kārtībā noteikto.
3. Klašu audzinātāji nodrošina saziņu ar izglītojamiem un izglītojamo vecākiem un viņu informēšanu par šajā kārtībā noteikto.
4. Kārtība, ka arī atbildīgo personu kontaktinformācija pieejama izglītojamo vecākiem vai likumiskajiem pārstāvjiem un citām personām Izglītības iestādes tīmekļa vietnē.

|  |  |
| --- | --- |
| Direktore | O.Seļutina |

1.pielikums

**Atgādinājumu par higiēnu, tai skaitā tualetes telpās**

1. Bieži un rūpīgi mazgā rokas ar ūdeni un ziepēm, īpaši pēc sabiedrisko vietu apmeklēšanas, pirms ēšanas, pirms pieskaršanās sejai, pēc tualetes apmeklējuma!
2. Ja nav iespējams nomazgāt rokas, dezinficē rokas ar spirtu saturošiem roku dezinfekcijas līdzekļiem!
3. Atceries, ka skārienjutīgās ierīces, piemēram, telefonu virsmas, var būt piesārņotas ar vīrusiem un baktērijām, tādēļ nepieciešams tās regulāri tīrīt, izmantojot spirtu saturošus dezinfekcijas līdzekļus!
4. Nepieskaries sejai (acīm, degunam un mutei) ar nemazgātām rokām!
* Roku dezinfekcija vai mazgāšana, obligāti ierodoties skolā, pēc tualetes lietošanas, pirms ēšanas un pēc nepieciešamības, pēc telefona, datora lietošanas.
* Roku mazgāšanu jāveic vismaz 40 sekundes.
* Apstrāde ar dezinfekcijas līdzekļiem notiek 15-20 sekunde.
* Neaiztikt ar rokām seju, acis, negrauzt nagus un tml.

Bieži un rūpīgi jāmazgā rokas ar ūdeni un ziepēm, īpaši pirms un pēc ēšanas, pēc tualetes apmeklējuma vai pēc pastaigas ārā. Roku mazgāšanu jāveic vismaz 40 sekundes. Roku nosusināšanai jālieto vienreizlietojamie dvieļi vai individuālos dvieļus. Atrodoties Skolā jālieto maiņas apavi, pēc apavu maiņas jāmazgā rokas.

2.pielikums

**Sejas maskas lietošanas noteikumi**

**Pareiza lietošana**

1. Uzmanīgi novieto masku uz sejas, lai tā aizklātu muti un degunu, un cieši sasien, lai pēc iespējas samazinātu spraugas starp seju un masku. Pārliecinies, ka maskas krāsainā vai zilā puse ir vērsta uz āru un maskas mala, kurā iestrādāta metāla stieple, cieši pieguļ virs deguna.
2. Lietošanas laikā neaiztiec masku, it īpaši to daļu, kas vērsta uz āru, jo vīrusi un baktērijas lielākoties atrodas uz šīs virsmas, tāpēc pieskaršanās tai var izraisīt vīrusu pārnešanu.

**Pareiza utilizācija**

1. Noņem masku, izmantojot atbilstošu paņēmienu (t.i., nepieskaries maskas priekšpusei, bet noņem aukliņu vai auss cilpiņu no aizmugures).
2. Pēc noņemšanas vai ikreiz, kad esi nejauši pieskāries pie lietotas maskas, notīri rokas, izmantojot dezinfekcijas līdzekli vai ziepes un ūdeni.
3. Nomaini masku pret jaunu tīru un sausu, tiklīdz vecā kļūst mitra.
4. Nelieto atkārtoti vienreiz lietojamo masku.
5. Pēc katras lietošanas izmet vienreiz lietojamo masku, ievietojot to, piemēram, plastmasas maisiņā - piemēram, pārtikas preču iepirkumu, kurā no veikala esi nesis produktus.
6. Ievieto plastmasas maisiņu atkritumu tvertnē.
7. Tūlīt pēc maskas iznīcināšanas nomazgā rokas.

Nekādā gadījumā neliec  jaunu sejas masku, kamēr neesi pienācīgi nomazgājis rokas.

**Sejas masku lietošana**

1. Sejas maskai pilnībā jānosedz sejas daļu no deguna līdz zodam.
2. Pirms sejas maskas uzvilkšanas un noņemšanas, jānomazgā rokas ar ūdeni un ziepēm vai arī jāizmanto spirtu saturošu (sastāvā vismaz 70% etanols) roku dezinfekcijas līdzekli.
3. Pēc sejas maskas noņemšanas nekavējoties jānomazgā rokas vai jādezinficē tās ar spirtu saturošu dezinfekcijas līdzekli.
4. Noņemot sejas masku, tā jāsaņem no mugurpuses vai aiz fiksējošas saites, nepieskaroties maskas priekšpusei.
5. Ja maska ir vienreiz lietojama, tā ir jāiznīcina drošā veidā, lai nenonāktu apkārtēja vidē. Izmantoto sejas masku ievieto divos aizsietos maisos un tos ievieto konteinerā, kas paredzēts nešķirotiem atkritumiem. To nedrīkst atstāt pie konteinera vai ievietot dalītās vākšanas konteinerā.
6. Pēc katras maskas lietošanas reizes daudzreiz lietojamā sejas maska iespējami drīz jāizmazgā 60 °C temperatūrā, izmantojot parastu mazgāšanas līdzekli, vai jāapstrādā ar virsmām paredzēto dezinfekcijas līdzekli.
7. Tiklīdz maska lietošanas laikā kļūst mitra, nepieciešams to aizstāt ar jaunu, tīru, sausu masku.
8. Vienreizlietojamās maskas nedrīkst noņemt daļēji (novilkt uz zoda vai kakla) un pēc tam lietot atkārtoti.
9. Nepareizi lietojot vienreizlietojamās maskas, palielinās risks inficēties.
10. Vienreizlietojamās maskas nedrīkst lietot atkārtoti. Sejas maskas lietošanas sabiedrībā mērķis ir nevis pasargāt sevi no inficēšanās, bet gan tā ir solidaritātes izpausme, lai no inficēšanās pasargātu apkārtējos.

**Brīdinājumi, kas saistīti ar sejas masku lietošanu:**

1. Sejas masku lietošana veselajiem cilvēkiem var radīt viltus drošības izjūtu, kas var veicināt pārējo aizsardzības pasākumu neievērošanu, t.sk. sociālās distancēšanās neievērošanas, kā arī roku un respiratorās higiēnas neievērošanas.
2. Pastāv risks, ka nepareiza sejas maskas noņemšana vai citas nepareizas darbības ar piesārņotu sejas masku, kā arī pastiprināta vēlme pieskarties sejai maskas lietošanas laikā, veseliem cilvēkiem var palielināt inficēšanās risku.
3. Medicīniskās sejas maskas, t.sk. respiratori, primāri ir jānodrošina veselības aprūpes darbiniekiem, kas nonāk ciešā saskarsmē ar Covid-19 pacientiem, jo īpaši ņemot vērā pašreizējo situāciju saistībā ar individuālo aizsarglīdzekļu trūkumu.

3.pielikums

**Rīcība, ja izglītojamam tiek konstatētas slimības pazīmes**

1. Ja izglītojamam, atrodoties Izglītības iestādē, parādās akūtas elpceļu infekcijas slimības pazīmes (drudzis, klepus, elpas trūkums), nepieciešams:
	1. nekavējoties izolēt viņu no citiem izglītojamiem;
	2. izvietot atsevišķā, labi vedināma telpā; ja nepieciešams atbilstoši izglītojamā vecumam, nodrošina tā paša pieaugušā, kas kontaktējās ar izglītojamo pirms tam, klātbūtni;
	3. nodrošināt izglītojamā pieskatīšanu;
	4. sazinās ar izglītojamā vecākiem vai likumiskajiem pārstāvjiem, kas nekavējoties ierodas pēc izglītojamā;
	5. lietot sejas masku vai deguna un mutes aizsegu gan izglītojamajam, gan darbiniekam kas pieskata izglītojamo, pēc kontakta rūpīgi nomazgāt rokas, pēc iespējas, ievērojot distanci;
	6. nepieļaut citu personu klātbūtni izolācijas telpā un kontaktu ar saslimušo;
	7. telefoniski informēt vecākus un lūgt ierasties pēc izglītojamā (pēc nepieciešamības), ka arī vērsties pēc medicīniskās palīdzības;
	8. veikt izolācijas telpas vēdināšanu un uzkopšanu (dezinfekciju), izmest izlietotās maskas, salvetes un citus vienreiz lietojamus priekšmetus.
2. Vecāki pa tālruni kontaktējas ar savu ģimenes ārstu.
3. Izglītojamais tiks ārstēts atbilstoši veselības stāvoklim un atgriezīsies Izglītības iestādē saskaņā ar ārstējošā ārsta norādījumiem.

**Rīcība, ja darbiniekam tiek konstatētas slimības pazīmes**

1. Ja iestādes darbiniekam parādās akūtas elpceļu infekcijas slimības pazīmes (drudzis, klepus, elpas trūkums), darbinieks:
	1. nekavējoties pārtrauc darba pienākumu veikšanu;
	2. informē iestādes vadību vai atbildīgo personu;
	3. dodas mājās un vēršas pēc medicīniskās palīdzības;
	4. lieto sejas masku, ja ir iespējams kontakts ar citām iestādes personām un ārpus tās.
2. Darbinieks atgriežas pie darba pienākumu veikšanas ar ārsta atļauju.
3. SPKC epidemiologs informē iestādi, ja darbiniekam vai izglītojamam reģistrēta Covid-19 vai noteikts kontaktpersonas statuss.

**Rīcība, ja ir aizdomas vai tiek atklāts infekcijas gadījums izglītības iestādē**

Ja akūtas elpceļu infekcijas pazīmes konstatētas diviem vai vairāk izglītojamiem un ir radušās aizdomas par grupveida saslimšanu, izglītības iestādē rīkojas atbilstoši sekojošam rīcības plānam:

* izolē izglītojamos, nodrošinot pieaugušā klātbūtni**;**
* lieto sejas maskas un mutes/deguna aizsegus atsilstoši iepriekš minētajam;
* sazinās ar izglītojamā vecākiem vai likumiskajiem pārstāvjiem;
* nodrošina informācijas sniegšanu telefoniski Slimību profilakses un kontroles centra (turpmāk – SPKC) attiecīgās reģionālās nodaļas epidemiologam (kontaktus saziņai skatīt [www.spkc.gov.lv](http://www.spkc.gov.lv).);
* ja izglītojamam vai izglītības iestādes darbiniekam tiks konstatēta Covid-19 infekcija, un šis gadījums būs epidemioloģiski saistīts ar konkrēto izglītības iestādi, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas izglītības iestādes vadībai, iesaistītajām personām, kā arī lems par karantīnas noteikšanas nepieciešamību atsevišķai klasei vai iestādei;
* izglītības iestādes direktoram ir pienākums pildīt SPKC norādījumus;
* izglītības iestādes direktors par šo faktu un saņemtajiem SPKC norādījumiem informē Rīgas domes Izglītības, kultūras un sporta departaments (turpmāk - RD IKSD), savukārt RD IKSD pārstāvis – Izglītības kvalitātes valsts dienestu (e-pasts: ikvd@ikvd.gov.lv) par faktu, ja izglītības iestādei tiek noteikta karantīna.